Omaette põnev võistlus peeti  asutuste juhtide vahelises jõukatsumises. Proovile pandi juhtide ajataju ja täpsus, kindel käsi, kiire reageerimine olukorrale ning koostöö ja usaldus oma asutuse töötajate osas. Juhtidest osutus parimaks Siseministeeriumi infotehnoloogia- ja arenduskeskuse direktori asetäitja Agu Leinfeld, kellele järgnesid Kaitsepolitseiameti peadirektori asetäitja Aleksander Toots ja Justiitsministeeriumi asekantsler Priit Kama.